„Безпрецедентен ръст“ на бедността в Евросъюза - Вестник Утро
„Безпрецедентен ръст“ на бедността в Евросъюза
Свят | От: БНР | 28 март 2014, 09:58 | коментара
„Безпрецедентен ръст“ на бедността в Евросъюза, констатира международната благотворителна организация „Каритас“. От 2007 до 2013 година броят на хората с екстремно ниски доходи е нараснал от 2 милиона и 800 хиляди на 5 милиона и 100 хиляди. Сред най-тежко засегнатите страни са Испания, Португалия и Румъния. Бедността сред децата се е увеличила от 20 на 22 процента през последните три години.
Антикризисната политика в Европейския съюз през последната година удари най-тежко бедните и доведе до нарастване на неравенството. Съществува голям риск това да стане хронична тенденция в дългосрочен план, предупреди международната благотворителна организация „Каритас“ и добави, че орязването на социалните програми е влошило драстично достъпа до здравни услуги, и призова европейските лидери да сменят финансовите със социални приоритети.